Vyvesené dňa 11.12.2015

 Zvesené dňa ...................

Bc. Milan FRIČ

starosta obce



OBEC LIPTOVSKÉ SLIAČE

Všeobecne záväzné nariadenie

**č. 5/2015**

**o určení MIESTA A ČASU ZÁPISU DIEŤAŤA NA PLNENIE POVINNEJ šKOLSKEJ DOCHáDZKY**

 Dátum účinnosti: 01.01.2016

 Dátum schválenia: 10.12.2015

Všeobecne záväzné nariadenie obce Liptovské Sliače č. 5/2015

**o určení miesta a času zápisu dieťaťa na plnenie povinnej školskej dochádzky v Základnej škole J. Hanulu**

Obecné zastupiteľstvo obce Liptovské Sliače vo veciach plnenia úlohy štátnej správy v zmysle § 6 ods. 2 zákona č. 369/1990 Zb. o obecnom zriadení v znení neskorších právnych predpisov, §2 ods. 1 písm. b) a § 6 ods. 1 až 3 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 20 ods. 3 zákona č. 245/2008 Z.z. o výchove a vzdelávaní (školský zákon) a v zmysle § 20 ods. 2 zákona č. 188/2015 Z. z. ktorým sa mení a dopĺňa zákon č. 245/2005 Z.z. a o zmene a doplnení niektorých zákonov sa uznieslo na tomto

**všeobecne záväznom nariadení**

**§ 1**

**Úvodné ustanovenie**

Všeobecne záväzné nariadenie (ďalej len „nariadenie“) určuje miesto a čas zápisu dieťaťa na plnenie povinnej školskej dochádzky v základnej škole.

**§ 2**

**Povinná školská dochádzka**

Zákonný zástupca dieťaťa alebo zástupca zariadenia je povinný prihlásiť dieťa na plnenie povinnej školskej dochádzky v základnej škole. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť, ak školský zákon neustanovuje inak.

**§ 3**

**Miesto a čas zápisu**

1. Zápis dieťaťa do 1. ročníka sa koná v druhý pracovný aprílový utorok od 14:00 hodiny do 17:00 hodiny, ktorý predchádza začiatku školského roka, v ktorom má dieťa začať plniť povinnú školskú dochádzku.
2. Zápis dieťaťa do 1. ročníka sa koná v priestoroch pavilónu 1. - 4. ročníka Základnej školy Jozefa Hanulu, Školská ulica 927/2, 034 84 Liptovské Sliače.
3. Riaditeľ ZŠ zverejní najneskôr 15 dní pred zápisom miesto a čas a ďalšie podrobnosti o zápise podľa tohto nariadenia.

**§ 4**

**Zrušovacie ustanovenie**

Týmto VZN sa zrušuje Všeobecné záväzné nariadenie Obce Liptovské Sliače č. 5/2009 o určení miesta a času zápisu dieťaťa na plnenie povinnej školskej dochádzky.

**§5**

**Záverečné ustanovenia**

1. Toto všeobecne záväzné nariadenie č. 5/2015 schválilo obecné zastupiteľstvo obce Liptovské Sliače na svojom zasadnutí dňa 10.12.2015 uznesením č 200/9/2015.
2. Toto všeobecne záväzné nariadenie nadobúda účinnosť 1. januára 2016.

V Liptovských Sliačoch, 10.12.2015

 ................................................

 **Bc. Milan FRIČ**

 starosta obce